Screenshot YouTube

DRŽAVNO natjecanje u robotici koje se ovog vikenda održava na splitskom Fakultetu elektrotehnike, strojarstva i brodogradnje otvoreno je pjesmom o Isusu.



"Ti si moj putokaz, ti si velik, ti si najveći. Ozdravljaš bolesne, premještaš planine, Kriste moje svjetlo to si ti. Isuse pružaš mi ruke svoje, moje je srce tvoje. Ti si velik, ti si najveći, ti si kralj ti si Bog".



Ovako glase stihovi katoličke pjesme koju je izveo dječji zbor na početku službenog programa "RoboStarta 2018", javlja Slobodna Dalmacija.







Isus koji premješta planine



Nije jasno kakve veze s robotikom ima Isus koji premješta planine, a državna tajnica u Ministarstvu znanosti i obrazovanja tvrdi da ne zna ništa o ovome.



"Nisam sudjelovala u organizaciji i nisam znala da će njihov nastup biti dio programa otvaranja. Ne mogu ništa reći službeno" rekla je kratko državna tajnica Branka Ramljak.



Prije nastupa zbora istaknula je kako njeno Ministarstvo u rujnu kreće s eksperimentalnom kurikularnom reformom u kojoj će naglasak biti na kritičkom i logičkom razmišljanju.



150 najtalenitiranije djece iz cijele Hrvatske natječe se u RoboStartu 2018. Bore se za nastup na svjetskom prvenstvu koje će se održati iduće godine u Australiji.



Misa i klanjanje na istom faksu



Prije nekoliko mjeseci, na Facebook stranici ovog istog fakulteta, osvanula je najava za ispovijed, misu i klanjanje koje se održavalo u dvorištu Studentskog doma dr. Franjo Tuđman u Sveučilišnom kampusu.



>> "NIGHTFEVER" Splitski FESB na Fejsu reklamira ispovijed, misu i klanjanje, dekan ne vidi problem